সমগ্র খেলোয়াড়ী জীবনে একত্রিশটি টেস্টে অংশগ্রহণ করেছেন দাত্তু ফাড়কর। ১২ ডিসেম্বর, ১৯৪৭ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৩১ ডিসেম্বর, ১৯৫৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।

১৯৪৭-৪৮ মৌসুমে ভারত দলের সদস্যরূপে অস্ট্রেলিয়া গমনের জন্যে মনোনীত হন। মূলতঃ সংরক্ষিত সীম বোলার হিসেবে অস্ট্রেলিয়া গমন করেছিলেন। বলের তুলনায় ব্যাট হাতেই সেখানে তিনি অধিক ভূমিকা রাখেন। রে লিন্ডওয়াল ও কিথ মিলারের বল দক্ষতার সাথে মোকাবেলা করেই ক্ষান্ত হননি; আক্রমণাত্মক ঢংয়ে স্ট্রোক মেরেছেন। সিডনিতে অনুপযোগী উইকেটে অভিষেক ঘটা ঐ টেস্টে আট নম্বরে ব্যাটিংয়ে নেমে ৫১ রান তুলেন। এরপর, বল হাতে ৩/১৪ পান। অ্যাডিলেড ওভালে ছয় নম্বরে নেমে ১২৩ রান তুলেন। বিজয় হাজারের সাথে ষষ্ঠ উইকেট জুটিতে রেকর্ডসংখ্যক ১৮৮ রান তুলেন। ঐ সফরে ব্যাটিং গড়ে শীর্ষ স্থান দখল করেন। ৫২.৩৩ গড়ে ৩১৪ রান তুলে গড়ের দিক দিয়ে শীর্ষ স্থানে ছিলেন। চার-টেস্টের ঐ সিরিজের প্রত্যেক টেস্টেই কমপক্ষে একটি অর্ধ-শতরানের ইনিংস খেলেছিলেন তিনি।

এরপর থেকেই ভারত দলের নিয়মিত সদস্যের মর্যাদাপ্রাপ্ত হন। ১৯৫২ সালে ইংল্যান্ড, ১৯৫৩ সালে ওয়েস্ট ইন্ডিজ, ১৯৫৪-৫৫ মৌসুমে পাকিস্তান গমন করেন। নিজদেশে ১৯৪৮-৪৯ মৌসুমে ওয়েস্ট ইন্ডিজ, ১৯৫১-৫২ মৌসুমে ইংল্যান্ড, ১৯৫২-৫৩ মৌসুমে পাকিস্তান, ১৯৫৫-৫৬ মৌসুমে নিউজিল্যান্ড, ১৯৫৬-৫৭ মৌসুমে অস্ট্রেলিয়া ও ১৯৫৮-৫৯ মৌসুমে ওয়েস্ট ইন্ডিজের মুখোমুখি হয়েছিলেন।

ব্যক্তিগত জীবন
প্রথম-শ্রেণীর ক্রিকেট
ওয়েস্ট ইন্ডিজের মুখোমুখি
আন্তর্জাতিক ক্রিকেট